stanford-oval/wikipedia huggingface dataset:
Cristina Yang
Hahmon historia > 3. tuotantokausi

Burken saatua selville että hänen kätensä ei toipuisi kunnolla ampumisen takia, Burke ja Cristina yrittävät salata asian muilta sairaalassa. Cristina auttaa Burkea leikkauksissa ja toimii hänen partnerinaan. Hän pystyy pitämään Burken leikkaukset aikatauluissa ja osallistuu jokaiseen tämän leikkaukseen. Se kuitenkin aiheuttaa kateutta muissa harjoittelijoissa, ja lopulta George saa tietää asiasta. Cristina kieltää ensin kaiken, mutta tunnustaa asian jopa päällikölle.
Burke näkee Cristinan tunnustuksen suurena petoksena ja molemmat kieltäytyvät puhumasta tosilleen. Lopulta Cristina lopettaa puhumattomuuden ja Burke kosii häntä. Cristina on tyrmistynyt ja vastaa kahdeksan päivän harkinta-ajan jälkeen myöntävästi.
Kun Meredith on tajuttomana tiputtuaan veteen lautalla sattuneen onnettomuuden jälkeen Cristina pakenee tajuttuaan, ettei voi käsitellä parhaan ystävänsä kuoleman kanssa. Burke rohkaisee kuitenkin Cristinaa kohtaamaan tunteensa jonka jälkeen Cristina ryntää huoneeseen, jossa lääkärit ovat juuri julistamassa Meredithiä kuolleeksi, ja käskee heidän yrittää vielä. Pian Meredith palaa tajuihinsa ja Cristina kertoo iloisesti menevänsä naimisiin Burken kanssa.
Cristinan elämä muuttuu monimutkaisemmaksi, kun hänen entinen opettajansa ja miesystävänsä Colin Marlow saapuu Seattle Graceen. Aikoessaan voittaa Cristinan takaisin itselleen Colin yrittää sabotoida Cristinan ja Burken suhdetta. Kaiken lisäksi hän osallistuu myös kisaamaan seuraavan päällikön paikasta kilpaillakseen Burken kanssa ja tehdäkseen vaikutuksen Cristinaan.
Hääpäivänään Cristina tajuaa, että hänen rakkautensa Burkeen on muuttamassa häntä toiseksi. Epätoivoissaan Cristina vaatii päästä leikkaukseen tunteakseen taas olevansa oma itsensä. Kerättyään rohkeutta kävellä alttarille Burke päättää keskeyttää häät tajutessaan, ettei Cristina voisi jatkaa tapaan jolla he elävät nyt. Cristina palaa parin asunnolle huomaten kaikki Burkelle arvokkaiden tavaroiden kadonneen. Hän on sekä äärimmäisen helpottunut ja surullinen, purskahtaen kyyneliin ja rukoillen Meredithiä ottamaan hänen hääpukunsa pois. Cristina ja Meredith lähtevät "kuherruskuukaudelle" Havaijille, voidakseen selvitä pilalle menneistä häistä.
Hahmon historia > 4. tuotantokausi

Kauden alussa paljastetaan, että Burke on lähtenyt sairaalasta ja muuttanut tuntemattomaan paikkaan, eikä ole jättänyt mitään viestiä voidakseen erota nopeasti Cristinasta. Cristinan on vaikea päästä Burken yli, mutta hän pystyy olemaan välillä ajattelematta asiaa. Burken äidin tultua sairaalaan hakemaan Burken tavaroita Cristina alkaa päästä erosta yli.
Vähän myöhemmin Tri Erica Hahn saapuu suorittamaan leikkausta Seattle Graceen. Hahn ei voi sietää Cristinaa, koska tällä on ollut suhde sekä Marlow'n että Burken kanssa, ja estääkin Cristinaa osallistumasta leikkaukseen. Cristina raivoaa Hahnille asiasta, jonka jälkeen päällikkö kertoo palkanneensa Hahnin juuri sairaalan sydänkirurgiksi.
Callie on muuttanut vastikään Cristinan asuntoon ja kaksikkoa yhdistääkin side, koska molemmat ovat tulleet vastikään jätetyiksi. Cristinan ja Izzien välille syntyy riitaa Hahnin valittua Izzien sydänleikkaukseen, mutta he kuitenkin sopivat kuitenkin riitansa Izzien todettua olevansa liian "heikko" tullakseen sydänkirurgiksi. Cristina yrittää voittaa Hahnin puolelleen, muttei kovista yrityksistään huolimatta onnistu, koska Cristina muistuttaa Hahnia nuoremmasta itsestään.
Hahmon historia > 5. tuotantokausi

Cristina alkaa epäillä kykyjään ja päätöksiään saatuaan tietää, että Seattle Gracen sairaala on parhaiden opetussairaaloiden listalla vasta sijalla 12. Cristina ärsyyntyy Meredithille, joka puhuu koko ajan vain itsestään ja Derekistä ja sanoo lopulta, ettei Derekin ja Meredithin kannattaisi palata lainkaan yhteen, koska siitä ei kuitenkaan tulisi yhtään mitään. Sanottuaan sen Cristina liukastuu ja jääpala putoaa hänen päälleen lävistäen hänen kylkensä.
Cristina tutustuu sairaalan ihotautiosastoon ja viettää siellä muutamia hetkiä rentoutuen. Cristina jopa miettii hetken vaihtavansa erikoistumisalansa dermatologiaan, mutta tulee siihen lopputulokseen että pitää liikaa leikkauksista, verestä ja sairauksista.
Cristina kiinnostuu sairaalassa vierailevasta armeijan entisestä armeijan lääkäristä Owen Huntista. Hän vaikuttuu Owenin lääketieteellisistä taidoista tämän suorittaessa henkitorven avauksen kynän avulla ja poistaessa Cristinan kyljestä jääpuikon. Pari jakaa pikaisen suudelman, ja Cristina on ilmeisen pettynyt, kun Owen kieltäytyy päällikön tekemästä työtarjouksesta.
Lopulta Hunt hyväksyy työtarjouksen ja hänestä tulee traumakirurgian ylilääkäri. Huntin palattua Cristina on selvästi hieman huolissaan heidän suudelmansa takia. Kun Hunt ei muista Cristinan nimeä, Cristina työskentelee todistaakseen tälle osaamisensa. Kun Cristina kertoo Huntille isästään Hunt alkaa kohdella häntä mukavammin. Seattlen lääkäreiden menetettyä potilaan Cristina menee tapaamaan Huntia Joen baariin ja kertoo olevansa pahoillaan potilaan johdosta. Kiellettyään tarvitsevansa Cristinaa Hunt suutelee häntä epätoivoisesti. Cristina kuitenkin lähtee nopeasti pois. Seuraavana päivänä he välttelevät toisiaan kunnes Cristina palaa kotiin ja löytää Huntin asuntonsa rappusilta. Cristina istuu Huntin viereen ja Hunt kertoo Cristinan olevan kaunis.
Cristina valitaan suorittamaan soolo-leikkausta, mutta ei pääsekään leikkaukseen harjoittelijoidensa tekemien sääntörikkomusten takia. Hän valitsee Alexin tilalleen. Meredithin kerrottua hänelle, ettei halua enää jatkaa riitaa ja ymmärtävänsä miksei Cristina valinnut häntä soolo-leikkaukseen Cristina kävelee pois. Lopulta Meredith ja Cristina kuitenkin sopivat riitansa.
Cristina alkaa seurustella Owen Huntin kanssa, mutta parin suhde päättyy kuitenkin pian eroon Owenin traumoista aiheutuvien ongelmien takia. Eron jälkeen Owen alkaa työstää kokemuksiaan ja ongelmiaan terapiassa. Lopulta pari palaa yhteen, kun Owen ja Meredith saavat Cristinan uskomaan siihen, että pahoistakin kokemuksista voi parantua.
Hahmon historia > 6. tuotantokausi

Tuotantokauden alussa Cristinan ja muiden amanuenssien ystävä George O'malley kuolee seurauksena siitä, että pelasti naisen tönäisemällä tämän bussin edestä, jääden itse bussin alle. Myöhemmin Izzie Stevens lähtee sairaalasta. Tuotantokausi huipentuu siihen, että sairaalaan saapuu ampuja, joka aikoo tappaa Derekin. Cristina joutuu tekemään soololeikkauksen ase ohimollaan avustajanaan Jackson Avery. Lopulta Jackson vetää johdon irti koneesta, jolloin ampuja luulee Derekin kuolleen, ja kun ampuja lähtee, he tekevät leikkauksen loppuun ja Derek pelastuu.
Aiheesta muualla

ABC - Grey's Anatomy - Cristina Yang Greyn Anatomian virallisella sivulla
Greyn anatomia
| --- | --- |
Hahmot:: Meredith Grey (Ellen Pompeo) | Derek Shepherd (Patrick Dempsey) | Cristina Yang (Sandra Oh) | Alex Karev (Justin Chambers) | George O'Malley (T.R. Knight) | Izzie Stevens (Katherine Heigl) | Preston Burke (Isaiah Washington) | Miranda Bailey (Chandra Wilson) | Richard Webber (James Pickens, Jr.) | Addison Montgomery (Kate Walsh) | Denny Duquette (Jeffrey Dean Morgan) | Mark Sloan (Eric Dane) | Callie Torres (Sara Ramirez) | Erica Hahn (Brooke Smith) | Lexie Grey (Chyler Leigh) | Owen Hunt (Kevin McKidd) | Arizona Robbins (Jessica Capshaw) | April Kepner (Sarah Drew) | Jackson Avery (Jesse Williams) | Teddy Altman (Kim Raver)
Muuta:: Jaksot | Rakkauden anatomia | Shonda Rhimes
Doctor yibangin

| Doctor yibangin> 닥터 이방인 |
| --- | --- |
Tyyli:  draama
Kestoaika:  70 min
Pääosissa:   Lee Jong-suk  Jin Se-yeon  Park Hae-jin  Kang So-ra 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  5. toukokuuta 2014 – 8. heinäkuuta 2014
Jaksoja:  20
Tuotanto
Tuotantoyhtiö(t):  Aura Media
Aiheesta muualla
Virallinen sivusto
IMDb
Doctor yibangin (hangul: 닥터 이방인; uudistettu latinisaatio: Dakteo Yibangin, engl. Doctor Stranger) on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-suk, Jin Se-yeon, Park Hae-jin ja Kang So-ra.
Aiheesta muualla

Viralliset kotisivut
Butō

Butō
Butō (jap. 舞踏, butō) on avantgardistinen nykytanssin muoto, joka kehitettiin Japanissa. Ensimmäisen kerran sitä esitettiin 1959. Siinä yhdistyvät tanssi, teatteri, improvisaatio ja sekä japanilaisen perinteen esittävistä taiteista että saksalaisesta ekspressionistisesta tanssista ja performanssitaiteesta saadut vaikutteet. Japanista tanssimuoto on levinnyt myös muualle maailmaan ja vaikuttanut osaltaan nykytanssin kehitykseen. Tyypillistä butō-esityksille on lähes alaston valkoiseksi maskeerattu vartalo.
Tanssin kehittivät 1950- ja 1960-luvulla Kazuo Ōno ja Tatsumi Hijikata.
Aiheesta muualla

Kuvia tai muita tiedostoja aiheesta Butō Wikimedia Commonsissa
Bogdan Bejze

Bogdan Bejze (28. helmikuuta 1929 Pabianice – 19. maaliskuuta 2005) oli puolalainen roomalaiskatolinen piispa. Hänet vihki papiksi Łódźin hiippakuntaan Michal Klepacz 14. kesäkuuta 1953. Hänet nimitettiin saman hiippakunnan vihkipiispaksi ja Idassan titulaaripiispaksi 25. kesäkuuta 1963, ja piispaksi vihkiminen seurasi 1. syyskuuta. Pääkonsekraattorina toimi Stefan Wyszyński, jota avustivat Klepacz ja Jan-Wawrzyniec Kulik.
Bejze osallistui Vatikaanin toiseen kirkolliskokoukseen. Hän kuoli 76-vuotiaana virassa.
Crans-Montana

| Crans-Montana |
| --- | --- |
 Crans-Montana on matkailukeskus.

 Crans-Montana
 Koordinaatit: 46°18′43″N, 7°28′56″E 
Valtio:   Sveitsi
Kantoni:  Valais
Hallintoalue (District):  Sierren alue
Pinta-ala:  
 – Kokonaispinta-ala:  59,66 km²
Korkeus:  525–3 178 m
Väkiluku (2015):  10 931
 – Väestötiheys:  183 as./km²
 
 www.commune-cransmontana.ch/  
Infobox OKVirheellinen NIMI-arvo: 
Crans-Montana on kunta sekä matkailu- ja talviurheilualue Sveitsissä, Valais'n kantonissa.
Nimen historiaa

Crans-Montanan nimeä on käytetty yleisesti 1990-luvulta alkaen, kun Crans-sur-Sierren, Montana-Vermalan ja Aminonan matkailualueet ryhtyivät markkinointiyhteistyöhön. Crans-Montanan nimi juontaa juurensa Crans-sur-Sierren matkailualueen ja Montanan kunnan nimistä. Alueella on ollut matkailutoimintaa 1890-luvulta alkaen. Crans-sur-Sierreen perustettiin vuonna 1907 majatalo, josta myöhemmin kehittyi golfhotelli ja golfharrastuksen keskus. Montanan ensimmäinen hotelli avattiin vuonna 1892 sekä kylpylä vuonna 1901. Talviurheilun nousu alkoi 1950-luvulla.
Kunta

Crans-Montanan kunta perustettiin 1.1.2017, kun neljä alueen kuntaa (Chermignon, Mollens, Montana ja Randogne) yhdistyivät. Vuoden 2015 lopussa näissä kunnissa oli yhteensä 10 931 vakinaista asukasta.
Maantiede

Crans-Montanan kunta sijaitsee Rhônen laakson pohjoisrinteellä, Bernin Alppien etelärinteellä. Kunnan korkein vuori on Schneehore (3 178 m mpy.) Tunnettuja vuoria ovat myös Mont­-Lachaux ja Bella Lui.
Talous

Crans-Montana on Sveitsin tärkeimpiä matkailualueita. Crans-Montana on sekä kesä- että talvimatkailualuetta laskettelurineineen, kylpylöineen, kasinoineen ja golfkenttineen. Alueen vanhan elinkeinon, maatalouden, merkitys on vähentynyt lähes olemattomiin. Matkailualueena Crans-Montana on kuntaa laajempi käsite: Lensin kunta on läntisin osa aluetta.
Liikenneyhteydet

Crans-Montanaan on maantieyhteys Sierrestä ja Sionista. Linja-auto- ja funikulaariyhteys alueelle on Sierrestä. Paikallinen, kylien välinen liikenne on hoidettu busseilla. Kulku vuorille tapahtuu monilla köysiradoilla.
Aiheesta muualla

Crans-Montanan matkailusivut
Monnet, Bernard: Crans-sur-Sierre (Sveitsin historiallisen tietosanakirjan web-sivut) Historisches Lexikon der Schweiz (HLS).  13.1.2017. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Crans-Montana Wikimedia Commonsissa
Dem Franchize Boyz

| Dem Franchize Boyz> Tiedot |
| --- | --- |
Toiminnassa:  2004–
Tyylilaji:  snap, crunk
Kotipaikka:   Atlanta, Georgia, Yhdysvallat
Laulukieli:  englanti
Jäsenet:  Jizzal Man   Parlae   Pimpin   Buddle  
Levy-yhtiö:  Universal   So So Def   Virgin   Capitol   E1 Music  
Aiheesta muualla
www.demfranchizeboyz.com
Infobox OKNimi-testi OK: 
Dem Franchize Boyz (lyhennetty joskus DFB) on yhdysvaltalainen Atlantasta kotoisin oleva hip hop-yhtye. Yhtyeen jäsenet ovat: Parlae (oik. Maurice Gleaton), Pimpin' (Jamal Willingham), Jizzal Man (Bernard Leverette) ja Buddie (Gerald Tiller).
Biografia

Yhtye aloitti Universal Recordsilla vuonna 2004. Samana vuonna julkaistiin yhtyeen debyyttialbumi, joka kantoi yhtyeen nimeä. Albumilta julkaistiin singlenä yhtyeen ensimmäinen hitti "White Tee". Hip hop-tuottaja Jermaine Dupri teki Dem Franchize Boyzin "Oh I Think They Like Me" -kappaleesta remix-version. Kappaleen nimi oli vain "I Think They Like Me". Remix veriolla räppäsi Duprin lisäksi Bow Wow ja Da Brat. Kappale sijoittui Billboard R&B-listan huipulle. Myöhemmin So So Def -levy-yhtiö julkaisi Franchize Boyzin toisen On Top of Our Game -nimisen albumin. Tältä albumilta julkaistiin singlenä "Lean Wit It, Rock Wit It". Kappale oli snap- musiikin uranuurtajia. Yhtyyen jäsen Parlae pidätettiin, kun poliisi löysi yhtyeen studiosta huumeita, aseita ja rahaa. Yhtye oli mukana myös R&B-laulaja Monican "Everytime tha Beat Drop" -kappaleella. Kolmas studioalbumi Our World, Our Way julkaistiin syyskuussa 2008.
Diskografia > Albumit

2004: Dem Franchize Boyz
2006: On Top of Our Game
2008: Our World, Our Way
Diskografia > Singlet

| Year | Song | U> S. Hot 100 | U> S. R&B | U> S. Rap | Album |
| --- | --- | --- | --- | --- | --- |
| 2004 | "White Tee" | 79 | 25 | 23 | Dem Franchize Boyz |
| 2005 | "I Think They Like Me (Remix)" (featuring Jermaine Dupri, Da Brat and Bow Wow) | 15 | 1 | 1 | On Top of Our Game |
| 2006 | "Lean wit It, Rock wit It" (featuring Lil Peanut & Charlay) | 7 | 2 | 1 | On Top of Our Game |
| 2006 | "Ridin' Rims" | 80 | 40 | 22 | On Top of Our Game |
| 2008 | "Talkin' Out da Side of Ya Neck!" | - | 71 | - | Our World, Our Way |
| 2008 | "Turn Heads" (featuring Lloyd) | - | 75 | - | Our World, Our Way |
Aiheesta muualla

Virallinen sivusto
Dem Franchize Boyz Myspacessa (englanniksi)
Destiny’s Child (albumi)

| Destiny’s Child Destiny’s Child |
| --- | --- | --- |

Studioalbumin tiedot
 Julkaistu: 17. helmikuuta 1998
 Tuottaja(t): Tim & Bob, Sylvia Bennett-Smith, Jerry Duplessis, Jermaine Dupri, Rob Fusari, Che Greene, Vincent Herbert, Wyclef Jean, KLC, Jay Lincoln, Mark Morales, O'Dell, Cory Rooney, Terry T., Craig B., Carl Washington, D’Wayne Wiggins
 Tyylilaji: R&B
 Kesto: 56.09
 Levy-yhtiö: Columbia
Listasijoitukset
  45.  67.
Destiny’s Childin muut julkaisut
|   | Destiny’s Child 1998 | The Writing’s on the Wall 1999 |
Singlet albumilta Destiny’s Child
 ”No, No, No” Julkaistu: 11. marraskuuta 1997  ”With Me” Julkaistu: 20. tammikuuta 1998  ”Illusion” Julkaistu: 1. helmikuuta 1998
Destiny’s Child on samannimisen yhtyeen esikoisalbumi, joka julkaistiin 17. helmikuuta 1998. Levy myi maailmanlaajuisesti 3 miljoonaa kappaletta.[lähde? ]
Kappaleet

Second Nature – 5.08
No, No, No Part 2 – 3.27 (feat. Wyclef Jean)
With Me Part I – 3.26
Tell Me – 4.48
Bridges – 4.01
No, No, No Part 1 – 4.07
With Me Part II – 4.14 (feat. Master P)
Show Me the Way – 4.17
Killing Time – 5.07
Illusion – 3.51
Birthday – 5.14
Sail On – 4.03
My Time Has Come (Dedicated to Andretta Tillman) – 4.23
Arvostelut

Allmusic:
The Rolling Stone Album Guide:
Bogdan Filov

Bogdan Filov
Bogdan Dimitrov Filov (10. huhtikuuta 1883 Stara Zagora – 1. helmikuuta 1945 Sofia) oli bulgarialainen poliitikko, joka toimi toisen maailmansodan aikana Bulgarian pääministerinä 1940–1943 sekä valtionhoitajakunnan johtajana 1943–1944. Hän vei Bulgarian liittoon natsi-Saksan kanssa, jolloin siitä tuli yksi akselivalloista.
Filov oli alkuperäiseltä koulutukseltaan arkeologi ja hän opiskeli ulkomailla eri yliopistoissa. Hän suoritti vuonna 1912 ensimmäisenä arkeologisia tutkimuksia Kabilen muinaiskaupungissa ja laati selvityksen Makedoniasta vuonna 1918 löydetyn Trebeništan muinaishautakohteen esineistä. Filov toimi 1910–1920 Bulgarian kansallisen arkeologisen museon johtajana ja vuodesta 1920 arkeologian professorina Sofian yliopistossa. Hän oli myös Bulgarian tiedeakatemian puheenjohtaja vuodesta 1937.
Tsaari Boris III nimitti saksalaismielisenä pidetyn Filovin Bulgarian pääministeriksi 15. helmikuuta 1940 Georgi Kjoseivanovin tilalle. Filov alkoi pian tiivistää Bulgarian suhteita Saksaan ja höllentää yhteyksiä länteen, mutta Boriksen tahdosta Bulgaria pysyi aluksi puolueettomana ja torjui naapurimaidensa liittoehdotukset. Saksan painostuksesta Romania taipui syyskuussa 1940 Craiovan sopimukseen, jolla se luovutti Etelä-Dobrudzhan takaisin Bulgarialle. Seuraavana keväänä Saksa painosti Bulgarian suostumaan liittolaisekseen, koska saksalaisten joukkojen oli kuljettava Bulgarian kautta voidakseen tehokkaasti hyökätä Kreikkaan. Filovin hallitus allekirjoitti kolmen vallan sopimuksen maaliskuussa 1941. Kaksi päivää myöhemmin saksalaiset joukot tulivat Bulgariaan, josta käsin ne hyökkäsivät Jugoslaviaan ja Kreikkaan. Bulgaria miehitti näiltä valtioilta vallatut Traakian ja Makedonian alueet, mutta kieltäytyi osallistumasta sotaan Neuvostoliittoa vastaan. Filovin hallitus luovutti vallattujen alueiden juutalaiset saksalaisille, mutta ei Bulgarian omia juutalaisia.
Tsaari Boris kuoli yllättäen elokuussa 1943, jolloin hallitsijaksi tuli hänen kuusivuotias poikansa Simeon II. Bulgariaan nimitettiin kolmihenkinen valtionhoitajakunta, jossa todellinen valta keskittyi Filoville. Hän sai näin käytännössä valtionpäämiehen vallan. Seuraavan vuoden ajan Bulgarian johto yritti löytää keinon irrottautua sodasta, kunnes syyskuun 1944 alussa Neuvostoliitto äkisti julisti Bulgarialle sodan ja puna-armeijan joukot alkoivat vyöryä maahan. Viisi päivää myöhemmin, 9. syyskuuta, Bulgarian oppositio syrjäytti Filovin ja hallituksen verettömässä vallankaappauksessa. Myöhemmin Filov ja joukko muita sota-ajan hallinnon edustajia tuomittiin kansantuomioistuimessa kuolemaan. Hänet teloitettiin ampumalla 1. helmikuuta 1945 ja haudattiin joukkohautaan.
Käännös suomeksi
Bogdan II

| Bogdan II |
| --- | --- |
 
Moldovan ruhtinas
Valtakausi:  1449–1451
Edeltäjä:  Alexăndrel
Seuraaja:  Petru III Aron

Syntynyt:  1409
Kuollut:  1451 Reuseni, Suceava
Lapset:  Tapani III Suuri
Suku:  Mușat
Uskonto:  ortodoksi
Bogdan II  (1409 – 1451) oli moldovalainen ylimys, joka hallitsi Moldovan ruhtinaskuntaa vuosina 1449–1451. Hän nousi valtaan voitettuaan Siret-joen taistelussa edeltäjänsä Alexăndrelin. Alexăndrel pakeni Puolaan ja Bogdan asettui Suceavan linnaan. Alexăndrel yritti useita kertoja päästä takaisin valtaan puolalaisten tuella, mutta Bogdan liittolaisineen voitti kaikki yhteenotot. Bogdan murhattiin juhlissa Reusenin kylässä lokakuussa 1451. Syyllinen murhaan oli hänen veljensä, Petru III Aron.
Dead End Diaries

| Dead End Diaries Balance Breach |
| --- | --- | --- |

Studioalbumin tiedot
 Julkaistu: 3. heinäkuuta 2020
 Kesto: 39.37
 Levy-yhtiö: Out Of Line Music
Balance Breachin muut julkaisut
|   | Dead End Diaries 2020 | Abyzmal 2023 |
Dead End Diaries on suomalaisen metalliyhtye Balance Breachin debyyttialbumi, joka julkaistiin 3. heinäkuuta 2020.
Kappaleet

Most of This – 4.54
Double Down – 3.40
The Wolves Are Out – 3.39
Dead End Diaries – 3.33
Aurora – 4.19
Mandate – 2.17
November – 4.06
Show You the Sun – 4.43
Bad Blood – 3.40
Here and Gone – 4.40
Kokoonpano

Terho Korhonen – kitara
Saku Heimonen – kitara
Antti Halonen – rummut
Joni Härkönen – basso
Aleksi Paasonen – laulu
Arvostelut

Imperiumi: 7½/10
Metalliluola: 9/10
Bob Grant

| Bob Grant> Henkilötiedot |
| --- | --- |
Koko nimi:  Robert Sinclair Grant
Syntynyt: 14. huhtikuuta 1932 Hammersmith, Lontoo, Englanti
Kuollut: 8. marraskuuta 2003 (71 vuotta) Tewkesbury, Gloucestershire, Englanti
Puoliso:  Sally Kemp (vih. ) Kim Benwell (vih. 1971; k. 2003)
Lapset:  2
Näyttelijä
Aktiivisena:  1959–1975
Merkittävät roolit:  Jack Harper (Mennään bussilla)
Aiheesta muualla
IMDb 
Bob Grant (s. Robert Sinclair Grant 14. huhtikuuta 1932 Lontoo – 8. marraskuuta 2003) oli brittiläinen näyttelijä, joka muistetaan erityisesti rahastaja Jack Harperin roolista televisiosarjassa Mennään bussilla. Grant esiintyi 1980-luvulla myös suomalaisessa tv-mainoksessa, jossa hän mainosti Lontoon rae -makeisia.
Masennuksesta kärsinyt Grant teki itsemurhan marraskuussa 2003.
Aiheesta muualla

Bob Grant Internet Movie Databasessa. (englanniksi)
Bojan Kosić

Bojan Kosić (s. 14. joulukuuta 1990 Nikšić) on montenegrolainen alppihiihtäjä. Hän edustaa seuratasolla nikšićiläistä Javorakia.
Kosić osallistui MM-kisoihin ensimmäistä kertaa vuonna 2007. Hän oli tuolloin suurpujottelussa 47., mutta keskeytti pujottelussa ensimmäisellä kierroksella. Kosić kilpaili samoissa lajeissa myös Val d'Isèren kisoissa 2009 ja sijoittui suurpujottelussa 67:nneksi keskeyttäen pujottelussa jälleen ensimmäisellä laskulla. Hän kilpaili Vancouverin olympialaisissa 2010 ja on samalla maansa toistaiseksi ainoa olympialaisiin osallistunut talviurheilija. Kosić oli kisoissa pujottelussa 40. ja suurpujottelussa 61. Hän sijoittui seuraavana vuonna Garmisch-Partenkirchenin MM-kisoissa pujottelussa 43:nneksi, mutta jäi suurpujottelussa rinteeseen ensimmäisellä kierroksella.
Bogda Feng

| Bogda Feng |
| --- | --- |

Korkeus:  5 445 m
Prominenssi:  4 122 m
Sijaintitiedot
 Bogda Feng
 Koordinaatit: 43°48′06″N, 088°19′57″E 
Sijainti:  Xinjiang, Kiina
Vuoristo:  Bogda Shan, Tienšan
Bogda Feng on Tienšanin vuoristossa Xinjiangin maakunnassa Kiinassa sijaitseva vuori. Vuoren korkeus on 5 445 metriä ja prominenssi 4 122 metriä.
Bulla

Paavi Urbanus VIII:n 1637 julkaisema bulla, jossa on lyijysinetti.
Bulla tarkoittaa nauhan ympärille valettua savi-, lyijy- tai vahamöhkälettä, johon on painettu sinetti.
Alkuperäinen bulla oli savisäiliö, johon oli lyöty sinetti. Kuivuneen savibullan sisältöön, esimerkiksi papyruspalaan, ei päässyt käsiksi jättämättä jälkiä, joten se soveltui arkaluontoisen materiaalin kuljettamiseen.
Nykyisessä suomen kielessä bullalla tarkoitetaan kuitenkin nimenomaan  paavin bullaa eli paavillista kirjettä. Nimi juontaa kirjeen lopussa kirjoittajan varmentamiseksi käytettyyn asiakirjan koristenarut yhdistävään paavin lyijysinettiin. Yleiskielessä nimeä paavin bulla käytetään kaikista paavillisista dokumenteista, jotka sisältävät lyijysinetin. Perinteisten paavin bullien sisältö vaihteli käskykirjeistä yhteydenpitoon. Tiettävästi vanhin säilynyt Suomea koskeva asiakirja on 1100-luvulta peräisin oleva paavin bulla Gravis admodum.
Bob Guccione

Robert Charles Joseph Edward Sabatini ”Bob” Guccione (17. joulukuuta 1930 – 20. lokakuuta 2010) oli miestenlehti Penthousen perustaja ja sen päätoimittaja marraskuuhun 2003 asti.
Guccione syntyi Brooklynissa, New Yorkissa. Hän perusti Penthousen Isossa-Britanniassa vuonna 1965 kilpailijaksi Hugh Hefnerin Playboylle. Vuonna 1969 lehti alkoi ilmestyä Yhdysvalloissa. Se oli suosituimmillaan 1970-luvulla, jolloin sen levikki oli enimmillään 5 000 000 kappaletta. Suosio alkoi laskea 1990-luvulla, jolloin pornografia alkoi levitä Internetissä. Elokuussa 2003 lehden julkaisija General Media ajautui konkurssiin, ja Guccione erosi lehden johdosta.
Vuonna 1979 Guccione tuotti elokuvan Caligula, jonka näyttelijäkaartiin kuuluivat muun muassa Malcolm McDowell, Helen Mirren, John Gielgud ja Peter O'Toole. Käsikirjoittajana oli aluksi Gore Vidal, mutta hän riitautui tuottajan kanssa ja veti nimensä pois. Elokuva sai huonot arvostelut. Alkuperäistä versiota pidettiin liian pornografisena esitettäväksi, joten sitä jouduttiin myös sensuroimaan.
Guccione oli mukana Forbes-lehden ensimmäisellä 400. rikkaimman yhdysvaltalaisen listalla vuonna 1982, jolloin hänen omaisuutensa oli noin 400 miljoonaa dollaria. Hän sijoitti omaisuuttaan taiteeseen.
Guccione oli vuodesta 1988 naimisissa eteläafrikkalaisen Kathy Keetonin kanssa tämän kuolemaan, vuoteen 1997 asti. Tätä ennen Guccione oli ollut kahdesti naimisissa. Hän kuoli syöpään Texasin Planossa 79-vuotiaana vuonna 2010.
Aiheesta muualla

Bob Guccione Internet Movie Databasessa. (englanniksi)